pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-คกก. นโยบายการดื้อยาต้านจุลชีพแห่งชาติ เห็นชอบระบบการเฝ้าระวังปริมาณการบริโภคยาต้านจุลชีพในประเทศไทย
วันเสาร์ที่ 15 ธันวาคม 2561
คกก. นโยบายการดื้อยาต้านจุลชีพแห่งชาติ เห็นชอบระบบการเฝ้าระวังปริมาณการบริโภคยาต้านจุลชีพในประเทศไทย
คณะกรรมการนโยบายการดื้อยาต้านจุลชีพแห่งชาติให้มีระบบการเฝ้าระวังการบริโภคยาต้านจุลชีพในประเทศไทย นําร่องระบบการดื้อยาต้านจุลชีพในโรงพยาบาลรัฐและเอกชน 50 แห่ง เน้นสร้างความตระหนักรู้แก่ประชาชนและเกษตรกร
คณะกรรมการนโยบายการดื้อยาต้านจุลชีพแห่งชาติให้มีระบบการเฝ้าระวังการบริโภคยาต้านจุลชีพในประเทศไทย นําร่องระบบการดื้อยาต้านจุลชีพในโรงพยาบาลรัฐและเอกชน 50 แห่ง เน้นสร้างความตระหนักรู้แก่ประชาชนและเกษตรกร
นายแพทย์ธวัช สุนทราจารย์ ผู้ช่วยรัฐมนตรีประจํากระทรวงสาธารณสุข ให้สัมภาษณ์ว่า ได้รับมอบหมายจาก พลเอก ฉัตรชัย สาริกัลยะ รองนายกรัฐมนตรี ให้เป็นประธานการประชุมคณะกรรมการนโยบายการดื้อยาต้านจุลชีพแห่งชาติ ครั้งที่ 1/2561 โดยที่ประชุมได้เห็นชอบให้ดําเนินการ 4 เรื่อง เพื่อประโยชน์ประชาชนใน 4 เรื่องเรื่องแรก ให้มีระบบเฝ้าระวังการบริโภคยาต้านจุลชีพในประเทศไทย (Thailand-SAC) เป็นเครื่องมือในการติดตามข้อมูลการบริโภคยาต้านจุลชีพของประเทศไทย เพื่อลดการบริโภคยาต้านจุลชีพ และรายงานผลต่อเนื่องทุกปี 2.มอบคณะอนุกรรมการเสริมสร้างความตระหนักรู้ด้านเชื้อดื้อยาและการใช้ยาต้านจุลชีพอย่างเหมาะสมแก่ประชาชนเสนอนโยบายเสริมสร้างการสร้างความตระหนักรู้ด้านเชื้อดื้อยาและยาต้านจุลชีพแก่ประชาชน และให้ สสส. นําประเด็นเรื่องการดื้อยาต้านจุลชีพให้เป็นส่วนหนึ่งในนโยบายส่งเสริมสุขภาพที่สําคัญ
3.เห็นชอบให้นําร่องระบบการจัดการการดื้อยาต้านจุลชีพอย่างบูรณาการในโรงพยาบาล (Integrated AMR Management: IAM) นําไปสู่ผลลัพธ์ของการลดการป่วยจากเชื้อดื้อยาในกลุ่มโรงพยาบาลรัฐสังกัดต่างๆ และโรงพยาบาลเอกชน รวม 50 แห่ง และให้คณะอนุกรรมการลดผลกระทบจากปัญหาเชื้อดื้อยาในสถานพยาบาลติดตามและกํากับการดําเนินงานดังกล่าว และ 4. ให้กรมวิชาการเกษตรและกรมส่งเสริมการเกษตร ร่วมกันเร่งทําความเข้าใจกับเกษตรกรเพื่อลดการใช้ยาต้านจุลชีพในการรักษาโรคกรีนนิ่งในส้ม และมอบหมายให้ อย.ควบคุมการกระจายยาด้านจุลชีพ ทั้งที่เป็นเคมีภัณฑ์และยาสําเร็จรูป รวมทั้งให้คณะอนุกรรมการการจัดการจัดการการดื้อยาต้านจุลชีพในภาคการเกษตรและการเลี้ยงสัตว์ จัดทําแนวทางการแก้ปัญหาการใช้ยาต้านจุลชีพในส้มและรายงานความคืบหน้าในการประชุมคณะกรรมการนโยบายการดื้อยาต้านจุลชีพแห่งชาติในการประชุมครั้งต่อไป
*******************15 ธันวาคม 2561
รัฐบาลไทย-ข่าวทำเนียบรัฐบาล-กระทรวงกลาโหมขอเชิญชวนชาวไทยทุกคนร่วมเป็นเจ้าภาพในการจัดการประชุม รมว.กห.อาเซียน และ รมว.กห.คู่เจรจา
วันพุธที่ 17 ตุลาคม 2561
กระทรวงกลาโหมขอเชิญชวนชาวไทยทุกคนร่วมเป็นเจ้าภาพในการจัดการประชุม รมว.กห.อาเซียน และ รมว.กห.คู่เจรจา
ในปี ๒๕๖๒ กระทรวงกลาโหมขอเชิญชวนชาวไทยทุกคนร่วมเป็นเจ้าภาพ
ในปี ๒๕๖๒ กระทรวงกลาโหมขอเชิญชวนชาวไทยทุกคนร่วมเป็นเจ้าภาพในการจัดการประชุม รมว.กห.อาเซียน และ รมว.กห.คู่เจรจา
โดยไทยมุ่งมั่นที่จะเสริมสร้างความมั่นคงให้เกิดขึ้นในภูมิภาคอย่างยั่งยืน เพื่อขับเคลื่อน ๓ เสา ประชาคมอาเซียนไปพร้อมกัน
“กลาโหมเทิดราชา รักษ์ราษฎร์ ชาติมั่นคง”
รัฐบาลไทย-ข่าวทำเนียบรัฐบาล-รมว.พม. มอบนโยบายขับเคลื่อนงานด้านสังคมในพื้นที่ จ.สงขลา ปัตตานี ยะลา และนราธิวาส
วันจันทร์ที่ 23 กันยายน 2562
รมว.พม. มอบนโยบายขับเคลื่อนงานด้านสังคมในพื้นที่ จ.สงขลา ปัตตานี ยะลา และนราธิวาส
รมว.พม. มอบนโยบายขับเคลื่อนงานด้านสังคมในพื้นที่ จ.สงขลา ปัตตานี ยะลา และนราธิวาส
เมื่อวันที่ 22 ก.ย. 62 ที่ห้องรับรอง ท่าอากาศยานนานาชาติหาดใหญ่ จังหวัดสงขลา นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) พร้อมด้วยคณะผู้บริหาร ลงพื้นที่ติดตามการดําเนินงานตามภารกิจของกระทรวงการพัฒนาสังคมและความมั่นคงของมนุษย์ในพื้นที่ภาคใต้ ได้แก่ จังหวัดสงขลา ปัตตานี ยะลา และนราธิวาส พร้อมมอบนโยบายการขับเคลื่อนงานด้านสังคม โดยคํานึงถึงประชาชนกลุ่มเป้าหมายเป็นสําคัญ
นายจุติ กล่าวว่า การลงพื้นที่ในครั้งนี้ ตนได้รับฟังรายงานสถานการณ์และผลการดําเนินงานของหน่วยงานในพื้นที่ภาคใต้จากทีม พม. One Home จังหวัดสงขลา ปัตตานี ยะลา และนราธิวาส ซึ่งประกอบด้วยหน่วยงานสังกัดกระทรวง พม. ที่ให้ความคุ้มครองดูแลประชาชนกลุ่มเป้าหมาย ได้แก่ เด็ก เยาวชน สตรี ผู้สูงอายุ คนพิการ และผู้ด้อยโอกาสในสังคม ทั้งนี้ ตนได้มอบนโยบายการขับเคลื่อนงานด้านสังคม โดยคํานึงถึงประชาชนกลุ่มเป้าหมายเป็นสําคัญ ดังนี้ 1. ผู้บริหาร ต้องทํางานเชิงรุก และเป็นนักสื่อสารที่ต้องฝึกทักษะภาษาอังกฤษ เพื่อใช้ประโยชน์ในการสืบค้นองค์ความรู้ต่างๆ 2. อาสาสมัครพัฒนาสังคมและความมั่นคงของมนุษย์ (อพม.) ควรเป็นอันหนึ่งอันเดียวกัน แบบ One for All ไม่ควรมี อพม. กรม และควรได้รับการอบรมพัฒนาอย่างสม่ําเสมอ อีกทั้งควรดึงสภาเด็กและเยาวชน เข้ามาร่วมเป็น อพม. มากยิ่งขึ้น
นายจุติ กล่าวต่อไปว่า 3. สถานสงเคราะห์และบ้านพักเด็กและครอบครัว ต้องเร่งสํารวจสภาพอาคารสถานที่ โดยปรับปรุงห้องน้ําเป็นอันดับแรก และเร่งสํารวจความขาดแคลนต่างๆ เพื่อการเปิดรับบริจาค โดยมีเลขบัญชีธนาคารให้สามารถบริจาคได้โดยตรง และมีเมนูอาหาร พร้อมภาพประกอบ เพื่อประกอบการตัดสินใจของผู้บริจาค นอกจากนี้ ควรมีการอบรมเด็กทุกเช้าและก่อนนอน เรื่องการไหว้ การมีสัมมาคารวะ ความซื่อสัตย์ และความกตัญญู เพื่อปลูกฝังความประพฤติดี 4. ศูนย์ฝึกอาชีพ ควรมีหลักสูตรที่สอดคล้องกับความต้องการของคนในพื้นที่ รวมถึงการสร้างอาชีพอิสระที่มีการสร้างแบรนด์ด้วยเรื่องราวความเป็นมา (Story) 5. การเคหะแห่งชาติ ต้องเร่งสร้างบ้านผู้สูงอายุในพื้นที่ 4 ภาคทั่วประเทศ รวมทั้ง กทม. และปริมณฑล และ 6. การสร้างเครือข่ายกองทัพไซเบอร์ (Cyber Army) ของกระทรวง พม. เพื่อชี้แจงข้อมูลและแก้ไขข่าวให้มีความถูกต้องและมีการแชร์ในโลกออนไลน์อย่างรวดเร็วทันเหตุการณ์ในวงกว้างต่อไป ซึ่งเป็นการป้องกันความเสียหายและผลกระทบที่เกิดขึ้นต่อสังคม เป็นต้น
รัฐบาลไทย-ข่าวทำเนียบรัฐบาล-กระทรวงยุติธรรม มอบเงินแก่ทายาทผู้เสียหายและผู้เสียหายในคดีอาญา
วันอังคารที่ 20 กุมภาพันธ์ 2561
กระทรวงยุติธรรม มอบเงินแก่ทายาทผู้เสียหายและผู้เสียหายในคดีอาญา
กระทรวงยุติธรรม มอบเงินแก่ทายาทผู้เสียหายและผู้เสียหายในคดีอาญา
ในวันจันทร์ที่ ๑๙ กุมภาพันธ์ ๒๕๖๑ เวลา ๑๑.๐๐ น.
ณ กองบังคับการตํารวจภูธร จังหวัดชลบุรี
พลตํารวจเอก เรืองศักดิ์ จริตเอก ที่ปรึกษารัฐมนตรีว่าการกระทรวงยุติธรรม
พร้อมด้วย นางสาวเอมอร เสียงใหญ่ รองอธิบดีกรมคุ้มครองสิทธิและเสรีภาพ
ลงพื้นที่จังหวัดชลบุรี เพื่อมอบเงินแก่ทายาทผู้เสียหายและผู้เสียหายในคดีอาญา จากกรณีถึงแก่ชีวิตและร่างกาย
ตามพระราชบัญญัติค่าตอบแทนผู้เสียหาย และค่าทดแทนและค่าใช้จ่ายแก่จําเลยในคดีอาญา พ.ศ.๒๕๔๔
และที่แก้ไขเพิ่มเติม (ฉบับที่ ๒) พ.ศ.๒๕๕๙
จํานวน ๓ ราย รวมเป็นเงินจํานวนทั้งสิ้น ๒๐๕,๐๐๐ บาท
ประกอบด้วย ๑) ร้อยตํารวจเอก อิสระพงศ์ กุลจินดา รับเงินเยียวยา จํานวน ๑๔๐,๐๐๐ บาท
๒) นายศุภสิทธิ์ หม่องเลี้ยง รับเงินเยียวยา จํานวน ๕๐,๐๐๐ บาท
๓) สิบตํารวจโท สายัณห์ ชัยชราแสง รับเงินเยียวยา จํานวน ๑๕,๐๐๐ บาท
รัฐบาลไทย-ข่าวทำเนียบรัฐบาล-ประวัติศาสตร์ไทยรวมพลังครั้งยิ่งใหญ่ ชาวเขา ชนเผ่าพื้นเมืองทั่วไทย 41 ชนเผ่า กว่า 4,000 คน เดินทางเข้ากราบพระบรมศพ พระบาทสมเด็จพระปรมินทรมหาภูมิพลอดุลยเดช
วันอังคารที่ 13 ธันวาคม 2559
ประวัติศาสตร์ไทยรวมพลังครั้งยิ่งใหญ่ ชาวเขา ชนเผ่าพื้นเมืองทั่วไทย 41 ชนเผ่า กว่า 4,000 คน เดินทางเข้ากราบพระบรมศพ พระบาทสมเด็จพระปรมินทรมหาภูมิพลอดุลยเดช
12 ธันวาคม 2559 ณ ราชตฤณมัยสมาคมแห่งประเทศไทย ในพระบรมราชูปถัมภ์ (สนามม้านางเลิ้ง)  /นางนันทวรรณ ชื่นศิริ หัวหน้าผู้ตรวจราชการ กระทรวงวิทยาศาสตร์และเทคโนโลยี (หน.ผตร.วท) ให้การต้อนรับ - ส่งกลุ่มชาติพันธุ์และชนเผ่าพื้นเมือง 41 ชนเผ่า กว่า 4,000 คน
สําหรับกลุ่มชาติพันธุ์และชนเผ่าพื้นเมือง ได้เดินทางมาจากพื้นที่สูง แนวชายแดน ถิ่นทุระกันดาร และมีชนพื้นเมืองจากจังหวัดต่างๆทั่วประเทศ เช่น กะเหรี่ยง,ม้ง,มูเซอ,อีก้อ,ลีซอ,ไททรงดํา,ลั๊วะ,ดาราอั้ง,คะฉิ่น,ลาวครั่ง,มอญ,ไทยยอง,ไทลื้อ,ไทยใหญ่,จีนยูนาน เป็นต้น ทุกคนแต่งกายด้วยชุดประจําเผ่าอย่างเต็มยศ เพื่อเข้ากราบพระบรมศพ พระบาทสมเด็จพระปรมินทรมหาภูมิพลอดุลยเดช แสดงความสํานึกในพระมหากรุณาธิคุณอันล้นพ้นอย่างหาที่สุด ที่พระบาทสมเด็จพระปรมินทรมหาภูมิพลอดุลยเดช ทรงมีต่อกลุ่มชาติพันธุ์ โดยเฉพาะในพื้นที่สูง ห่างไกล ด้อยโอกาส ทรงส่งเสริมพัฒนาคุณภาพชีวิต ความเป็นอยู่ที่ดีขึ้นและสร้างอาชีพที่มั่นคงเป็นมรดกสืบทอดสู่ลูกหลาน
โดยกลุ่มชาติพันธุ์ได้ออกเดินทางจากสนามม้านางเลิ้ง ไปสมทบกันที่สวนสราญรมย์ จากนั้นเวลา 05.00 น. หัวหน้าปราชญ์ของชนเผ่ากะเหรี่ยง,ม้ง,และอาข่า ได้ประกอบพิธีกรรมไฟ และเป่าแคนส่งเสด็จสู่สวรรค์ ซึ่งเป็นพิธีกรรมสูงส่งและเก่าแก่ เพื่อสักการะตามความเชื่อของชนเผ่า โดยมีหมอแคน 9 คน จากบ้านทับเบิก จ.เพชรบูรณ์ เป็นผู้นําจากนั้นจะทยอยเดินเท้าสู่สนามหลวง การรวมตัวของกลุ่มชาติพันธุ์และชนเผ่าพื้นเมืองครั้งนี้ นับเป็นการวมพลังครั้งยิ่งใหญ่ในประวัติศาสตร์ไทย
ในส่วนของกระทรวงวิทยาศาสตร์ฯ ในฐานะหน่วยงานให้บริการประชาชนจุดบริการ สนามม้านางเลิ้ง ซึ่งเป็นจุดที่พักค้างคืนให้แก่พี่น้องกลุ่มชาติพันธุ์ ได้เตรียมเครื่องอุปโภค บริโภค ทั้งเสื่อ หมอน ผ้าห่ม มุ้ง อาหารและเครื่องดื่ม ไว้พร้อมรองรับ โดยได้รับความอนุเคราะห์จากหลายหน่วยงาน อาทิ หน่วยงานในสังกัดกระทรวงวิทยาศาสตร์ฯ กองทัพธรรมมูลนิธิ ร้านสหกรณ์ผู้ปฏิบัติงานการไฟฟ้าฝ่ายผลิตแห่งประเทศไทย บริษัท ไทยเบฟเวอร์เรช จํากัด กลุ่มกัลยาณมิตรจิตอาสา วัดรอบเขตกรุงเทพและปริมณฑล และครัวศรีวิชัย ฯลฯ
ข่าวโดย : นางสาวชลธิชา แสงเทียนสุวรรณ
ถ่ายภาพโดย นายปราโมทย์ ป้องสุธาธาร นายไววิทย์ ยอดประสิทธิ์ นางสาวศิริลักษณ์ สิกขะบูรณะ และนายธนฉัตร มาลาเจริญ
กลุ่มงานประชาสัมพันธ์ กระทรวงวิทยาศาสตร์และเทคโนโลยี
โทร. 02 333 3728-3732 โทรสาร 02 333 3834
E-Mail:pr@most.go.thFacebook : sciencethailand
Call Center กระทรวงวิทยาศาสตร์และเทคโนโลยี โทร. 1311
รัฐบาลไทย-ข่าวทำเนียบรัฐบาล-กระทรวง​ยุติธรรม​ประชุมตรวจสอบ​ข้อเท็จจริง​และกำหนดแนวทางการดูแลผู้ต้องขัง​ที่มีพฤติการณ์​เป็นภัยต่อสังคม
วันจันทร์ที่ 23 ธันวาคม 2562
กระทรวง​ยุติธรรม​ประชุมตรวจสอบ​ข้อเท็จจริง​และกําหนดแนวทางการดูแลผู้ต้องขัง​ที่มีพฤติการณ์​เป็นภัยต่อสังคม
กระทรวง​ยุติธรรม​ประชุมตรวจสอบ​ข้อเท็จจริง​และกําหนดแนวทางการดูแลผู้ต้องขัง​ที่มีพฤติการณ์​เป็นภัยต่อสังคม
ในวันศุก​ร์ที่​ ๒๐ ธันวาคม​ ๒๕๖๒​ เวลา​ ๑๐.๐๐​ น.​ ณ​ ห้องประชุม​กระทรวง​ยุติธรรม​ ๕​ อาคารราชบุรี​ดิเรก​ฤทธิ์​ ศูนย์​ราชการ​เฉลิม​พระ​เกียรติ​ฯ​ กระทรวงยุติธรรม​ จัดประชุมคณะกรรมการ​ตรวจสอบ​ข้อเท็จจริง​และกําหนดแนวทางการดูแลผู้ต้องขัง​ที่มีพฤติการณ์​เป็นภัยต่อสังคม​ ครั้งที่​ ๑/๒๕๖๒
โอกาสนี้​ ว่าที่ร้อยตรี​ ธน​กฤต​ จิตร​อารี​ย์​รัตน์​ เลขานุการ​รัฐมนตรี​ว่าการ​กระทรวง​ยุติธรรม​ ได้มอบแนวทางการดําเนินการให้แก่คณะกรรมการฯ​ ตามนโยบายเร่งด่วนของนายสมศักดิ์ เทพสุทิน รัฐมนตรีว่าการกระทรวงยุติธรรม ที่มีความห่วงใยและมีข้อสังเกตต่อกรณีที่กระแสสังคมแสดงความเห็นต่อการก่อเหตุคดีฆาตกรรมต่อเนื่องของนายสมคิด พุ่มพวง เป็นที่เรื่องที่ต้องดําเนินการเพื่อเป็นมาตรการแก้ปัญหาอย่างเร่งด่วน​ จึงขอให้คณะกรรมการฯ​ เร่งดําเนินการพิจารณารายละเอียดของกฎหมายที่เกี่ยวข้อง​เพื่อพิจารณาแต่งตั้งคณะกรรมการคณะพิเศษที่มาจากหน่วยงานที่เกี่ยวข้องร่วมบูรณาการ​ออกระเบียบจัดกลุ่มนักโทษที่ก่อคดีร้ายแรงต่อเนื่อง​ และพิจารณาการออกมาตรการควบคุมและติดตามตัวเพื่อไม่ให้กลับมาก่อเหตุกระทําผิดซ้ําภายหลังถูกปล่อยตัวไปสู่สังคม​เพื่อเร่งสร้างความปลอดภัยให้เกิดขึ้นแก่ประชาชนและสังคมต่อไป​ โดยมีพันตํารวจเอก​ สุชาติ​ วงศ์​อนันต์​ชัย​ หัวหน้า​ผู้ตรวจราชการกระทรวง​ยุติธรรม​ ประธานคณะกรรมการฯ​ เป็นประธานการประชุม​ พร้อมด้วย​พันตํารวจเอก​ ทรงศักดิ์​ รักศักดิ์​สกุล​ ผู้ตรวจราชการ​กระทรวง​ยุติธรรม​ นายนิมิต​ ทัพวนานต์ ผู้ตรวจราชการ​กระทรวง​ยุติธรรม​ หัวหน้าส่วนราชการ​และ ข้าราชการ​กรมราชทัณฑ์และหน่วยงาน​ที่เกี่ยวข้อง​ เข้าร่วม​
ทั้งนี้​ ที่ประชุมได้หารือเรื่องแนวทางการแก้ไขปัญหาผู้ต้องขังที่มีพฤติการณ์​เป็นภัยต่อสังคมโดยพิจารณาจากฐานข้อมูลผู้ต้องขังที่ต้องเฝ้าระวังและกระทําความผิด​ซ้ํา​และหลักกฎหมาย เพื่อจะได้กําหนดมาตรการจําแนกแยกกลุ่มผู้ต้องขังและกําหนดมาตรการในเรื่องการจัดชั้น​ การลดวันต้องโทษ​ การพักโทษ​ รวมทั้งพิจารณาแนวทางการปฏิบัติ​ภายหลังจากการพ้นโทษไปแล้ว​ด้วย โดยแนวทางที่จะกําหนดออกมาจะใช้ปฏิบัติกับกลุ่มผู้ต้องขังเฉพาะที่มีพฤติกรรมร้ายแรงต่อเนื่อง​ โดยกําหนดกรอบระยะเวลาการดําเนินงานเพื่อให้ได้ข้อสรุปเสนอรัฐมนตรีว่าการ​กระทรวง​ยุติธรรม​เพื่อพิจารณาภายใน​ ๗ วัน
รัฐบาลไทย-ข่าวทำเนียบรัฐบาล-พม. เร่งช่วยเหลือครอบครัวชายพิการสูงอายุที่ต้องรับภาระเลี้ยงดูหลานสาว ที่ จ.ลำปาง พร้อมเข้าช่วยเหลือทารกเพศหญิงที่ถูกทิ้งในโถส้วม ที่ จ.เชียงใหม่
วันพุธที่ 27 กุมภาพันธ์ 2562
พม. เร่งช่วยเหลือครอบครัวชายพิการสูงอายุที่ต้องรับภาระเลี้ยงดูหลานสาว ที่ จ.ลําปาง พร้อมเข้าช่วยเหลือทารกเพศหญิงที่ถูกทิ้งในโถส้วม ที่ จ.เชียงใหม่
พม. เร่งช่วยเหลือครอบครัวชายพิการสูงอายุที่ต้องรับภาระเลี้ยงดูหลานสาว ที่ จ.ลําปาง พร้อมเข้าช่วยเหลือทารกเพศหญิงที่ถูกทิ้งในโถส้วม ที่ จ.เชียงใหม่
วันนี้ (27 ก.พ. 62) เวลา 08.30 น. ณ ห้องประชุมชั้น 8 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯพลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 11/2562 เพื่อรับทราบปัญหาทางสังคมที่เกิดขึ้นในแต่ละวัน พร้อมร่วมหาแนวทางการป้องกันและแก้ไขปัญหา โดยมีผู้บริหารและผู้แทนจากหน่วยงานที่เกี่ยวข้องเข้าร่วมประชุม อีกทั้งเป็นการประชุมทางไกลผ่านระบบ VDO Conference ร่วมกับหน่วยงานสังกัดกระทรวง พม. ในพื้นที่ทั่วประเทศ
พลเอก อนันตพรกล่าวว่า จากกรณีชายพิการหลังค่อม และหูหนวก อายุ 66 ปี อาศัยอยู่กับภรรยาอายุ 65 ปี ต้องรับภาระเลี้ยงดูหลานสาววัย 13 ปี ซึ่งทั้งสามคนอาศัยในบ้านสภาพเก่าทรุดโทรมและคับแคบ ครอบครัวมีฐานะยากจน ที่จังหวัดลําปาง นั้น ได้กําชับให้พัฒนาสังคมและความมั่นคงของมนุษย์จังหวัดลําปาง (พมจ.ลําปาง) พร้อมทีม พม. One Home ลงพื้นที่เยี่ยมบ้านเพื่อตรวจสอบข้อเท็จจริงและประเมินทางสังคม พร้อมให้การช่วยเหลือตามภารกิจของกระทรวง พม. ด้านเด็กและคนพิการ ขณะนี้ ทีม พม. One Home ได้ลงพื้นที่เยี่ยมครอบครัวดังกล่าว และได้มอบเครื่องอุปโภคบริโภคที่จําเป็น เพื่อบรรเทาความเดือดร้อนในเบื้องต้น อีกทั้งประสานหน่วยงานที่เกี่ยวข้องในพื้นที่ช่วยเหลือดูแลในเรื่องการปรับปรุงปรุงที่อยู่อาศัยให้มีความมั่นคงแข็งแรง ปลอดภัย และถูกสุขลักษณะ รวมทั้งการศึกษาของเด็กในระยะยาว นอกจากนี้ ยังให้คําปรึกษาแนะนําในเรื่องการขอรับสิทธิสวัสดิการที่พึงได้รับตามกฎหมาย
พลเอก อนันตพรกล่าวเพิ่มเติมว่า สําหรับกรณีเด็กทารกเพศหญิงวัยแรกคลอดที่ยังมีสายสะดือติดอยู่ ถูกทิ้งไว้ในโถส้วมห้องน้ําแห่งหนึ่ง แต่มีพลเมืองดีพบเห็นแล้วแจ้งเจ้าหน้าที่เข้าช่วยเหลือได้อย่างปลอดภัย ที่จังหวัดเชียงใหม่ นั้น เจ้าหน้าที่สํานักงานพัฒนาสังคมและความมั่นคงของมนุษย์จังหวัดเชียงใหม่ และทีม พม. One Home ได้ลงพื้นที่ไปเยี่ยมเด็กทารกดังกล่าวเรียบร้อยแล้ว ซึ่งขณะนี้ เด็กมีอาการปลอดภัย แต่ยังมีภาวะเสี่ยงติดเชื้อ ทั้งนี้ หากเด็กมีสภาพร่างกายแข็งแรงดีแล้ว สถานสงเคราะห์เด็กบ้านเวียงพิงค์ จังหวัดเชียงใหม่ พร้อมรับตัวเด็กเข้าไว้ดูแลคุ้มครองต่อไป ทั้งนี้ หากประชาชนพบเห็นหรือประสบปัญหาทางสังคม สามารถขอความช่วยเหลือได้ที่ศูนย์ช่วยเหลือสังคม สายด่วน 1300 บริการฟรี 24 ชั่วโมง ซึ่งกระทรวง พม. พร้อมประสานหน่วยงานที่เกี่ยวข้องเพื่อดําเนินการช่วยเหลืออย่างเต็มที่
รัฐบาลไทย-ข่าวทำเนียบรัฐบาล-กระทรวงดิจิทัลฯ - ไปรษณีย์ไทย ส่งมอบถุงยังชีพช่วยเหลือผู้ประสบภัย ในโครงการ “ไปรษณีย์ไทย...ส่งต่อน้ำใจไทยช่วยเหลือผู้ประสบภัยจากพายุโพดุล”
วันจันทร์ที่ 9 กันยายน 2562
กระทรวงดิจิทัลฯ - ไปรษณีย์ไทย ส่งมอบถุงยังชีพช่วยเหลือผู้ประสบภัย ในโครงการ “ไปรษณีย์ไทย...ส่งต่อน้ําใจไทยช่วยเหลือผู้ประสบภัยจากพายุโพดุล”
กระทรวงดิจิทัลฯ - ไปรษณีย์ไทย ส่งมอบถุงยังชีพช่วยเหลือผู้ประสบภัย ในโครงการ “ไปรษณีย์ไทย...ส่งต่อน้ําใจไทยช่วยเหลือผู้ประสบภัยจากพายุโพดุล”
นายเนวินธุ์ ช่อชัยทิพฐ์ ผู้ช่วยรัฐมนตรีประจํากระทรวงดิจิทัลเพื่อเศรษฐกิจและสังคม พร้อมด้วย นางสมร เทิดธรรมพิบูล กรรมการผู้จัดการใหญ่ บริษัท ไปรษณีย์ไทย จํากัด และคณะผู้บริหาร พนักงาน/ลูกจ้าง ของบริษัท ไปรษณีย์ไทย จํากัด จัดทําถุงยังชีพ จํานวน 1,200 ถุง ในโครงการ “ไปรษณีย์ไทย...ส่งต่อน้ําใจไทยช่วยเหลือผู้ประสบภัยจากพายุโพดุล” ได้แก่ เครื่องอุปโภคบริโภค และน้ําดื่ม ให้แก่ผู้ประสบภัย จากพายุ “โพดุล” พร้อมปล่อยขบวนรถขนส่งไปรษณีย์เพื่อขนส่งถุงยังชีพฯ ส่งต่อความช่วยเหลือไปให้พี่น้องชาวไทยในพื้นที่ภาคตะวันออกเฉียงเหนือ สําหรับผู้ประสงค์จะช่วยเหลือผู้ประสบภัย สามารถร่วมบริจาคเงินและสิ่งของได้ ณ ไปรษณีย์ทุกแห่งทั่วประเทศ สอบถามเพิ่มเติมที่หมายเลข 0-2831-3508 หรือ THP Contact Center 1545 และwww.thailandpost.co.th
********************
รัฐบาลไทย-ข่าวทำเนียบรัฐบาล-รมว.ดิจิทัลฯ แถลงข่าวการจัดงาน “Digital Thailand Big Bang 2017”
วันจันทร์ที่ 11 กันยายน 2560
รมว.ดิจิทัลฯ แถลงข่าวการจัดงาน “Digital Thailand Big Bang 2017”
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) พร้อมด้วย ดร.ณัฐพล นิมมานพัชรินทร์ ผู้อํานวยการสํานักงานส่งเสริมเศรษฐกิจดิจิทัล (ดีป้า) ร่วมเสวนาเรื่อง “ทิศทางการปรับเปลี่ยนประเทศในยุค Digital Transformation” ในงานแถลงข่าวการจัดงาน “Digital Thailand Big Bang 2017” ที่จะจัดขึ้นภายใต้แนวคิด “Digital Transformation Thailand โลกเปิด เราปรับ ประเทศเปลี่ยน” ระหว่างวันที่ 21-24 กันยายน 2560 อาคารชาเลนเจอร์ 1-2 ศูนย์แสดงสินค้าและการประชุม อิมแพ็ค เมืองทองธานี โดยกระทรวงดิจิทัลฯ ได้มอบหมายให้ดีป้าเป็นหน่วยงานหลักในการจัดงาน ซึ่งถือเป็นงานมหกรรมการแสดงนิทรรศการเทคโนโลยีดิจิทัลที่ใหญ่ที่สุดในภูมิภาคเอเชียตะวันออกเฉียงใต้ เพื่อแสดงศักยภาพและความมุ่งมั่นของประเทศไทย ในการนํานโยบายด้านดิจิทัลเพื่อเศรษฐกิจและสังคมไปสู่การปฏิบัติให้เกิดการขับเคลื่อนประเทศ ส่งเสริมขีดความสามารถในการแข่งขัน กระตุ้นให้เกิดการลงทุนด้านดิจิทัลของบริษัทชั้นนํา และรวมพลังคนไทยทั้งประเทศให้พร้อมรับมือการเปลี่ยนแปลงในการก้าวสู่สังคมยุคใหม่ในอนาคต การแถลงข่าวในครั้งนี้มีขึ้นเมื่อวันที่ 11 กันยายน 2560 ณ ห้อง Great Room โรงแรม W Bangkok ถนนสาทร กรุงเทพฯ
*************************
รัฐบาลไทย-ข่าวทำเนียบรัฐบาล-กระทรวงดิจิทัลฯ ร่วมเสวนา รวมพลังมาตรการสนับสนุน เพื่อยกระดับประเทศไทย” ในงาน “Thailand Investment Year – What’s New”
วันอังคารที่ 5 มีนาคม 2562
กระทรวงดิจิทัลฯ ร่วมเสวนา รวมพลังมาตรการสนับสนุน เพื่อยกระดับประเทศไทย” ในงาน “Thailand Investment Year – What’s New”
กระทรวงดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม เข้าร่วมงาน “Thailand Investment Year – What’s New” จัดโดยสํานักงานคณะกรรมการส่งเสริมการลงทุน (บีโอไอ) ซึ่งได้รับเกียรติจากพลเอกประยุทธ์ จันทร์โอชา นายกรัฐมนตรี เป็นประธานเปิดงานสัมมนา โดยภายในงาน นายสมคิด จาตุศรีพิทักษ์ รองนายกรัฐมนตรี กล่าวปาฐกถาพิเศษ “ปีแห่งการลงทุน เปลี่ยนความท้าทายให้เป็นโอกาส” และ 4 กระทรวงด้านเศรษฐกิจ กระทรวงคมนาคม–กระทรวงวิทยาศาสตร์ฯ -กระทรวงดิจิทัลฯ-กระทรวงอุตสาหกรรม ร่วมเสวนา “รวมพลังมาตรการสนับสนุน เพื่อยกระดับประเทศไทย” พร้อมกันนี้ นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม (ดีอี) ร่วมกล่าวบรรยาย ในหัวข้อ ปฎิวัติดิจิทัล : กระจายโอกาสให้คนไทยทั้งประเทศ สําหรับบรรยากาศงานมีนักธุรกิจทั้งไทยและต่างประเทศเข้าร่วมงานกว่า 1,500 คน ณ อิมแพ็ค เมืองทองธานี เมื่อวันที่ 4 มีนาคม 2562
***********************
รัฐบาลไทย-ข่าวทำเนียบรัฐบาล-นายกรัฐมนตรีเชิญชวนประชาชนพุทธศาสนิกชนร่วมกิจกรรมส่งเสริมพระพุทธศาสนา เนื่องในเทศกาลวิสาขบูชา ประจำปี  พ.ศ. 2560 ทั้งในส่วนกลางและส่วนภูมิภาคทั่วประเทศ
วันอังคารที่ 2 พฤษภาคม 2560
นายกรัฐมนตรีเชิญชวนประชาชนพุทธศาสนิกชนร่วมกิจกรรมส่งเสริมพระพุทธศาสนา เนื่องในเทศกาลวิสาขบูชา ประจําปี  พ.ศ. 2560 ทั้งในส่วนกลางและส่วนภูมิภาคทั่วประเทศ
ผู้ช่วยโฆษกรัฐบาล เผยนายกรัฐมนตรีเชิญชวนประชาชนพุทธศาสนิกชนร่วมกิจกรรมส่งเสริมพระพุทธศาสนา เนื่องในเทศกาลวิสาขบูชา ประจําปี  พ.ศ. 2560 ทั้งในส่วนกลางและส่วนภูมิภาคทั่วประเทศ
วันนี้ ( 2 พ.ค. 60) เวลา 15.00 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่ง พลเอก ประยุทธ์ จันทร์โอชา นายกรัฐมนตรี เป็นประธานฯ พันเอกหญิง ทักษดา สังขจันทร์ ผู้ช่วยโฆษกประจําสํานักนายกรัฐมนตรี ได้เปิดเผยว่า นายกรัฐมนตรีได้สั่งการถึงเรื่องที่ได้เดินทางไปประชุมคณะหัวหน้าส่วนราชการระดับกระทรวงหรือเทียบเท่า ครั้งที่ 3/2560 ที่กระทรวงวิทยาศาสตร์และเทคโนโลยี โดยขอให้ทุกหน่วยงานราชการสนับสนุนนําบัญชีสินค้า นวัตกรรม และผลิตภัณฑ์ต่าง ๆ ของกระทรวงวิทยาศาสตร์ฯ ซึ่งสอดคล้องตรงกับความต้องการของแต่ละหน่วยงานมาใช้ในส่วนราชการของตนเอง เพื่อส่งเสริมการใช้ผลิตภัณฑ์และนวัตกรรมภายในประเทศเพิ่มมากขึ้น รวมทั้งจะเป็นการส่งเสริมและให้กําลังใจแก่นักวิจัยและนักวิทยาศาสตร์ของประเทศในการที่จะผลิตสินค้า นวัตกรรมและเทคโนโลยีต่าง ๆ อีกด้วย
ขณะที่การเบิกจ่ายงบประมาณในช่วงที่ผ่านมาก็เป็นไปตามแผนและเป้าหมายที่กําหนด โดยเฉพาะงบฯ ของการสร้างความเข้มแข็งให้กับประชาชนได้มีการเบิกจ่ายงบฯ เกือบ 100% แล้ว ซึ่งประชาชนในพื้นที่มีความพึงพอใจต่อการดําเนินการดังกล่าว พร้อมขอให้รัฐบาลสนับสนุนงบฯ ในการดําเนินการสร้างความเข้มแข็งอย่างต่อเนื่องในปีต่อไป เพื่อนําเงินดังกล่าวต่อยอดโครงการที่ได้มีการดําเนินการไปแล้ว
พร้อมกันนี้ นายกรัฐมนตรี ได้เน้นย้ําให้ทุกส่วนราชการใช้จ่ายงบฯ ในแผนงานโครงการต่าง ๆ ทั้งระยะสั้นและระยะยาวลงไปสู่พื้นที่ให้เข้าถึงประชาชนให้ได้มากที่สุด โดยในแผนงานโครงการระยะยาวเรื่องใดที่สามารถดําเนินการได้ในปีนี้ก็ให้เริ่มดําเนินการทันทีเพื่อที่จะให้การดําเนินการเป็นไปอย่างต่อเนื่องในปีต่อ ๆ ไป และเห็นผลเป็นรูปธรรมตามเป้าหมายที่กําหนด
นอกจากนี้ นายกรัฐมนตรี ได้ให้ความสําคัญกับเทศกาลวันวิสาขบูชาซึ่งเป็นวันสําคัญสากลทางพระพุทธศาสนาสําหรับชาวพุทธทุกนิกายทั่วโลก โดยกระทรวงวัฒนธรรม ได้นําตัวแทนจากกรมการศาสนา และ องค์กรเครือข่ายทางศาสนามาพบ พลเอก ประยุทธ์ จันทร์โอชา นายกรัฐมนตรี เพื่อประชาสัมพันธ์งานสัปดาห์ส่งเสริมพระพุทธศาสนา เนื่องในเทศกาลวิสาขบูชา ประจําปี พ.ศ.2560 ระหว่างวันที่ 4 - 10 พฤษภาคม 2560จัดขึ้นทั้งในส่วนกลางและส่วนภูมิภาคทั่วประเทศจึงขอเชิญชวนประชาชนทั่วประเทศเข้าร่วมกิจกรรมดังกล่าวตามวันเวลาและสถานที่ที่กําหนด
สําหรับเรื่องการจัดสร้างพระเมรุมาศก็จะสามารถดําเนินการให้แล้วเสร็จในเดือนกันยายน 2560 ซึ่งการดําเนินการทุกอย่างเป็นไปตามแผนที่วางไว้ พร้อมกันนี้กระทรวงวัฒนธรรม จะจัด work shop ในการให้ความรู้เรื่องการใช้คําราชาศัพท์และศัพท์ที่ถูกต้องในการเผยแพร่ข้อมูลเกี่ยวกับพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช เพื่อให้การเผยแพร่ข้อมูลเป็นไปอย่างถูกต้องและสอดคล้องตรงกัน
-------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-หัวหน้าผู้แทนพิเศษของรัฐบาล “เร่งขับเคลื่อนให้เกิดการเรียนรู้ร่วมกัน เพื่อนำไปสู่การอยู่ร่วมกันอย่างสันติสุข” ตามนโยบายรัฐบาล
วันพฤหัสบดีที่ 28 มิถุนายน 2561
หัวหน้าผู้แทนพิเศษของรัฐบาล “เร่งขับเคลื่อนให้เกิดการเรียนรู้ร่วมกัน เพื่อนําไปสู่การอยู่ร่วมกันอย่างสันติสุข” ตามนโยบายรัฐบาล
พลเอก สุรเชษฐ์ ชัยวงศ์ หัวหน้าผู้แทนพิเศษของรัฐบาลในการแก้ไขปัญหาจังหวัดชายแดนภาคใต้ และรัฐมนตรีช่วยว่าการกระทรวงศึกษาธิการ เป็นประธาน
พลเอก สุรเชษฐ์ ชัยวงศ์ หัวหน้าผู้แทนพิเศษของรัฐบาลในการแก้ไขปัญหาจังหวัดชายแดนภาคใต้ และรัฐมนตรีช่วยว่าการกระทรวงศึกษาธิการ เป็นประธานการลงนามบันทึกความเข้าใจในการสร้างเครือข่ายความร่วมมือทางวิชาการ (MOU) ระหว่างมหาวิทยาลัยภาครัฐ เอกชน สถาบันการอาชีวศึกษาภาคใต้ และหน่วยงานที่เกี่ยวข้องกับการแก้ไขปัญหา จังหวัดชายแดนภาคใต้ เพื่อการส่งเสริมการเรียนรู้สังคมพหุวัฒนธรรมและการพัฒนามนุษย์ ณ มหาวิทยาลัยฟาฏอนี อ.ยะรัง จ.ปัตตานี เมื่อวันศุกร์ที่ 22 มิถุนายน 2561 ที่ผ่านมา
การลงนามบันทึกความเข้าใจ MOU ในครั้งนี้ มีสถาบันการศึกษา และหน่วยงานด้านความมั่นคงที่สําคัญ ได้แก่ ได้แก่ มหาวิทยาลัยสงขลานครินทร์วิทยาเขตปัตตานี มหาวิทยาลัยนราธิวาสราชนครินทร์ มหาวิทยาลัยราชภัฏยะลา มหาวิทยาลัยทักษิณ มหาวิทยาลัยฟอฏอนี สถาบันการอาชีวศึกษาภาคใต้ 18 แห่ง กองอํานวยการรักษาความมั่นคงภายในภาค ๔ ส่วนหน้า และ ศูนย์ประสานงานและบริหารการศึกษาจังหวัดชายแดนภาคใต้ โดยมีสาระสําคัญ คือ การร่วมกันประกาศเจตนารมณ์ ในการส่งเสริมและประสานความร่วมมือทางวิชาการ เพื่อการเรียนรู้สังคมพหุวัฒนธรรม ระดับอุดมศึกษา
พล.อ.สุรเชษฐ์ ชัยวงศ์ กล่าวว่า การลงนามบันทึกความเข้าใจดังกล่าว ถือเป็นก้าวแรกที่สําคัญในการสร้างเครือข่ายความร่วมมือทางวิชาการร่วมกันระหว่างสถาบันการศึกษาต่างๆ กับหน่วยงานด้านความมั่นคงของรัฐ ในการสร้างความรู้ความเข้าใจในเรื่องของสังคมพหุวัฒนธรรมและการพัฒนาทรัพยากรมนุษย์ ตามนโยบายของรัฐบาลในการขับเคลื่อนการแก้ไขปัญหาจังหวัดชายแดนภาคใต้ และยุทธศาสตร์ชาติ ระยะ 20 ปี เพื่อพัฒนาและสร้างความเจริญก้าวหน้าให้แก่ประเทศ มีความมั่นคง มั่งคั่ง และยั่งยืน ทั้งนี้หน่วยงานทางวิชาการถือว่ามีความสําคัญมากเพราะเป็นแหล่งรวมองค์ความรู้สังคมพหุวัฒนธรรมซึ่งสามารถถ่ายทอดสู่ผู้อื่นได้ นอกจากนี้ยังมีความพร้อมให้การสนับสนุน ทั้งด้านบุคลากร ครูอาจารย์ และสถานที่ สามารถเชิญชวนให้นักศึกษาเข้าร่วมกระบวนการเรียนรู้สังคมพหุวัฒนธรรม อันเป็นสิ่งดีงามที่มีคุณค่าต่อการอยู่ร่วมกันในพื้นที่จังหวัดชายแดนภาคใต้
พล.อ.สุรเชษฐ์ ชัยวงศ์ กล่าวเพิ่มเติมถึงหลักสําคัญในการแก้ไขปัญหาจังหวัดชายแดนภาคใต้ โดยขอให้หน่วยงานต่างๆ ได้น้อมนํายุทธศาสตร์พระราชทานของพระบาทสมเด็จพระปรมินทรมหาภูมิพลอดุลยเดช รัชกาลที่ 9 คือ “เข้าใจ เข้าถึง พัฒนา” รวมทั้งศาสตร์พระราชา 23 หลักการทรงงานฯ โดยเฉพาะอย่างยิ่งข้อ 23 “รู้ รัก สามัคคี” มาเป็นหลักในการดําเนินงานส่งเสริมให้ทุกภาคส่วนร่วมมือร่วมใจกันบนพื้นฐานความรู้รักสามัคคี และงานก็จะสําเร็จลุล่วงไปด้วยดีอย่างแน่นอน